
ОПШТИНА ТЕСЛИЋ
НАЧЕЛНИК ОПШТИНЕ
Карађорђева бр. 18 Теслић  Тел: +387(0)53/411-500  Факс: 053/411-541  www.opstinateslic.com

Број: 02-014-478/22
Датум: 03.08.2022. године

	На основу члана 59. и 82. Закона о локланој самоуправи („Службени гласник Републике Српске“, број 97/16, 36/19 и 61/21), члана 67. и 88. Статута општине Теслић („Службени гласник општине Теслић“, број 4/17), члана 2. Одлуке о усвајању Буџета општине Теслић за 2022. годину („Службени гласник општине Теслић“, број 22/21), члана 10. Правилника о критеријумима, начину и поступку расподјеле средстава удружењима и фондацијама за пројекте подршке младима који се финансирају и суфинансирају из буџета општине Теслић („Службени гласник општине Теслић“, број 7/22) и тачке IV/2 Одлуке о одабиру пројектних приједлога подршке младима и расподјели буџетских средстава број: 02-014-273/22 од 06.07.2022. године, а на приједлог Комисије за оцјењивање пројектних приједлога подршке младима образоване Рјешењем број: 02-111-99/22 од 30.05.2022. године, Начелник општине Теслић  д о н о с и

О Д Л У К У
о одабиру пројектних приједлога подршке младима и 
расподјели буџетских средстава 

I

	Овом одлуком распоређују се средства буџета Општине Теслић за 2022. годину у износу од 8.165,95 КМ (СЛОВИМА: осамхиљадастотинушездесетпет конвертибилних марака и деведесетпет фенинга), дефинисана економским кодом 415200 – Подршка пројектима, шифра корисника – 0103150.

II

[bookmark: _GoBack]	Сходно резултатима Јавног позива удружењима и фондацијама за достављање пројектних приједлога подршке младима, број: 02-014-478/22 од 18.07.2022. године, средства из тачке I ове одлуке додјељују у пуном износу Удружењу грађана „Аурора“ Теслић, за реализацију пројекта под називом „Активна заједница – Активни млади“.

III

Исплата грант средстава сходно тачки I и II ове одлуке извршиће се преко жиро-рачуна корисника након потписивања уговора о суфинансирању пројекта, којим ће се ближе регулисати међусобна права и обавезе даваоца и корисника гранта, а у складу са одредбама Правилника о критеријумима, начину и поступку расподјеле средстава удружењима и фондацијама за пројекте подршке младима који се финансирају и суфинансирају из буџета општине Теслић („Службени гласник општине Теслић“, број 7/22).


IV

	За реализацију ове одлуке задужују се Одјељење за друштвене дјелатности и Одјељење за финансије.

V

	Ова одлука ступа на снагу даном доношења и биће објављена на званичној интернет страници Општине Теслић и огласној табли Општинске управе Теслић.

